Eduards Gorņevs

Eduards Gorņevs (, Ludzas apriņķis — , Rīga) bija Latvijas šahists.

 Biogrāfija 
1928. gadā beidzis Ludzas latviešu vidusskolu un iestājies Latvijas Universitātes Tautsaimniecības un tiesību zinātņu fakultātē.Žurnāls "Latgolas Škola" 01.10.1928 Mācības augstskolā gan nav beidzis un turpmākajos gados strādājis ostā, dzelzceļā un dažādās rūpnīcās. Šahu iemācījies spēlēt trīsdesmit gadu vecumā. Otrā pasaules kara laikā šaha komandu turnīros pārstāvējis rūpnīcas "Vairogs" komandu. Pēc kara iesaistījies Latvijas šaha dzīves atjaunošanā. 1948. gadā bijis otrais sporta biedrības "Daugava" šaha ātrspēles čempionātā."ASB "Daugavas" ātrspēles čempionāts", laikraksts "Cīņa" 29.04.1948 Četras reizes piedalījies Latvijas šaha čempionātu finālos, kuros parasti ieņēmis vietu turnīra tabulas vidusdaļā. Labākos savus rezultātus sasniedzis Rīgas šaha čempionātos. 1949. gadā kļuvis par Rīgas čempionu, turnīrā par punktu apsteidzot tuvākos sekotājus."E. Gorņevs – Rīgas šacha čempions", laikraksts "Cīņa" 08.02.1949 1957. gada Rīgas šaha čempionātā ierindojies 4. vietā (uzvarējis Pēteris Kampenuss),"P. Kampenuss – Rīgas čempions šachā", laikraksts "Par Atgriešanos Dzimtenē" bet 1958. gadā spēcīgā konkurencē aiz Marka Pasmana un Andreja Pētersona izcīnījis 3. vietu.Riga-ch 1958 1959. gada Latvijas šaha čempionāta finālā bijis turnīra vecākais dalībnieks. Vēlākajos gados šaha turnīros piedalījies reti.

 Vietas Latvijas šaha čempionātā 
 1948. gads — 10.-11. vieta.
 1949. gads — 16.-17. vieta.
 1957. gads — 17. vieta.
 1959. gads — 11.-12. vieta.

  Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

Kategorija:1908. gadā dzimušie
Kategorija:1991. gadā mirušie
Kategorija:Ludzas novadā dzimušie
Kategorija:Latvijas šahisti
Kategorija:PSRS šahisti